Diari Oficial de la Generalitat Valenciana


Sumari del DOGV 7535, del 28-05-2015 (2015/4859)

Informació pública d'ajudes concedides per l'Agència Valenciana d'Energia (AVEN) en el marc de la convocatòria del fons de compensació del Pla Eòlic de la Comunitat Valenciana per a l'exercici 2013.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7535

Data del DOGV
:   28-05-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/4859


Data del document
:   29-04-2015

Organisme emissor
:   Agència Valenciana de l'Energia, AVEN

Tipus de document
:   Anunci

Anàlisi jurídica

 Descriptors 

:   * ajuda pública

Informació pública d'ajudes concedides per l'Agència Valenciana d'Energia (AVEN) en el marc de la convocatòria del fons de compensació del Pla Eòlic de la Comunitat Valenciana per a l'exercici 2013.  
 [2015/4859]  
De conformitat amb el que preveu l'article 18 de la Llei 38/2003, General de Subvencions, es dóna publicitat als fons concedits en el marc de la Resolució de 30 de juliol de 2013, del president de l'Institut Valencià de Competitivitat Empresarial (IVACE), per la qual es convoca el fons de compensació previst en el marc del Pla Eòlic de la Comunitat Valenciana per a l'exercici 2013 (DOCV 7089, 14.08.2013). La quantia del fons de compensació per a l'exercici 2013 és de 3.307.370,79 euros. La distribució pressupostària per zones ha sigut la següent:  
  
a) Zones 1, 2 i 3: 949.893 -  
b) Zona 6: 473.329 -  
c) Zona 7: 273.560 -  
d) Zona 8: 236.495 -  
e) Zona 10: 317.086 -  
f) Zona 11: 508.221 -  
g) Zona 12: 218.205 -  
S'incorpora com a annex la corresponent resolució, a la qual s'ha afegit com a informació addicional el títol de cada projecte subvencionat.  
  
València, 29 d'abril de 2015.- El director adjunt de l'IVACE (Unitat IVACE Energia): Antonio Cejalvo Lapeña.  
  
  
ANNEX  
  
«Resolució de 25 de març de 2014, del president de l'Institut Valencià de Competitivitat Empresarial, per la qual es distribuïx el fons de compensació previst en el Pla Eòlic de la Comunitat Valenciana per a l'exercici 2013.  
Vista l'Orde de 4 de gener de 2007, de la Conselleria d'Infraestructures i Transport, sobre la naturalesa i el règim de distribució del fons de compensació per al desenrotllament d'actuacions en el marc del Pla Eòlic de la Comunitat Valenciana.  
Vista la Resolució de 30 de juliol de 2013, del president de l'Institut Valencià de Competitivitat Empresarial, per la qual es convoca el fons de compensació previst en el marc del Pla Eòlic de la Comunitat Valenciana per a l'exercici 2013.  
Considerant l'article 8.2 de l'esmentada Orde de 4 de gener de 2007, on s'establix que una vegada rebudes les sol·licituds i la documentació addicional requerida, estes seran avaluades per una comissió de valoració, la qual elevarà una acta amb la proposta de resolució de distribució del fons a l'Institut Valencià de Competitivitat Empresarial.  
Vista l'acta de la comissió de valoració de data 10 de març de 2014, on s'avaluen els projectes presentats a la convocatòria de 2013 i s'establixen els criteris complementaris d'adjudicació del fons.  
  
Considerant la proposta de resolució de la comissió de valoració, de data 21 de març de 2014, elevada pel seu president, sobre distribució del fons de compensació per a l'exercici 2013.  
De conformitat amb l'esmentada proposta i fent ús de les atribucions que em conferix l'article 4.2.i del Decret 4/2013, de 4 de gener, del Consell, pel qual s'aprova el Reglament D'organització i funcionament de l'IVACE, així com de conformitat amb l'article 8.4 de l'Orde de 4 de gener de 2007, de la Conselleria d'Economia, Indústria, Turisme i Ocupació, sobre la naturalesa i el règim de distribució del fons de compensació per al desenrotllament d'actuacions en el marc del Pla Eòlic de la Comunitat Valenciana.  
Resolc:  
1. Distribuir el fons de compensació previst en el marc del Pla Eòlic de la Comunitat Valenciana, per a l'exercici 2013, entre els projectes presentats pels municipis emmarcats en cada zona eòlica, pels imports indicats en l'annex I.  
2. Desestimar les sol·licituds relacionades en l'annex II pels motius hi indicats.  
3. Establir com a data límit per a l'acreditació de la finalització dels projectes el 2 de març de 2015.  
4. Els beneficiaris estaran obligats al compliment de les condicions establides en l'esmentada Resolució de 30 de juliol de 2013, si bé el subdirector de l'Institut Valencià de Competitivitat Empresarial notificarà individualment les condicions particulars i especials que afecten a cada adjudicatari del fons.  
Contra esta resolució, que és definitiva en via administrativa, es pot interposar un recurs contenciós administratiu en el termini de dos mesos comptador des de l'endemà de la notificació, davant del jutjat contenciós administratiu competent, d'acord amb els criteris establits en l'article 14 de la Llei 29/1998, reguladora de la jurisdicció contenciosa administrativa, sense perjuí de la interposició de qualsevol altre recurs que es considere procedent  
El president de l'Institut Valencià de Competitivitat Empresarial: Máximo Buch Torralba.»